पाएं अपने शहर की ताज़ा ख़बरें और फ्री ई-पेपरडाउनलोड करें
पटना। रणवीर सेना के प्रमुख रहे ब्रह्मेश्वर मुखिया की पहली बरसी पर उनके गांव में जुटे लोगों ने मुखिया के हत्यारों की अब तक गिरफ्तारी नहीं होने पर क्षोभ प्रकट किया। उन्होंने कहा कि मामले की सीबीआई जांच होनी चाहिए ताकि असली मुजरिमों को सामने लाया जा सके। लेकिन खास बात यह ही कि कार्यक्रम में उम्मीद से बहुत कम लोग जुटे। भाजपा के स्थानीय विधायक शिवेश राम को छोड़कर कोई बड़ा नाम इस मौके पर ब्रह्मेश्वर मुखिया को याद करने नहीं पहुंचा।
भोजपुर से करीब 25 किलोमीटर दूर ब्रह्मेश्वर मुखिया के गांव खोपिरा में आज उनकी याद में संकल्प सभा का आयोजन किया गया था। उनकी हत्या पिछले साल पहली जून को आरा में तब कर दी गयी थी जब वह सुबह टहलने के लिए जा रहे थे। उन पर दर्जनों नरसंहार को अंजाम देने का आरोप था। हालांकि अदालत ने
उन्हें बरी कर दिया था।
राष्ट्रवादी किसान संगठन ने मुखिया की याद में आज शहादत दिवस का आयोजन किया था। आयोजन में उम्मीद से कम लोग जुटे। इसकी वजह अचानक बरसात और लगन वगैरह को बताया गया। ब्रह्मेश्वर मुखिया के पुत्र इंदुभूषण ने कहा कि हम किसानों के मुद्दों पर लड़ाई तेज करेंगे। मौसम को देखते हुए कार्यक्रम को स्थानीय स्कूल के प्रांगण में शिफ्ट कर दिया गया था। रात में सांस्कृतिक कार्यक्रम का आयोजन किया गया। मनोज तिवारी देर शाम तक नहीं पहुंचे थे।
पहले बताया गया था कि मनोज तिवारी आएंगे...
इधर, आरा शहर में आज पुलिस ने सुरक्षा बढ़ा दी थी। ब्रह्मेश्वर मुखिया की हत्या के बाद दलित हॉस्टल सहित कुछ अन्य संवेदनशील जगहों पर पुलिस चौकसी कायम कर दी गयी थी क्योंकि पिछले साल इन जगहों पर तोडफ़ोड़ हुर्ई थी। पिछले साल उनकी हत्या बाद राजनीतिक दलों के नेताओं की उनके यहां जाने की जैसे होड़ लग गयी थी।
देखें तस्वीरें...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn